open-index/open-wikipedia-markdown huggingface dataset:
Skrantono lietuvių tautinė Švč. Dievo Apvaizdos bažnyčia

**Skrantono lietuvių tautinė Švč. Dievo Apvaizdos bažnyčia** () – JAV lietuvių katalikų bažnyčia Skrantone, Pensilvanijos valstijoje. Pamaldos vyksta anglų kalba.

Bažnyčia išsilaiko ir iš rengiamų populiarių piknikų.

## Istorija
1894 m. įkurta lietuviška parapija, 1914 m. – lietuvių tautinės katalikų bažnyčios, nepavaldžios Vatikanui, parapija. Bažnyčia įkurta po to kai šalimais esanti Šv. Juozapo lietuvių bažnyčia buvo perleista Romos katalikų kunigams, o ne lietuvių bendruomenei.

Nuo 1915 m. iki 1930 m. vyko bažnyčios statybos darbai.

XX a. pr. kasykloms užsidarius, daug lietuvių iš Skrantono išsikėlė.

## Interjeras

Bažnyčios interjere daugybė lietuviškų užrašų, vitražų. Bažnyčios šūkis „Kova. Šviesa. Tiesa“.

## Galerija


Vaizdas:Lithuania National Catholic Church, Scranton, PA - 1927 sign 20200621.jpg|Kertinis akmuo
Vaizdas:Lithuania National Catholic Church, Scranton, PA - rectory 20200621 (3).jpg|Klebonija
Vaizdas:Lithuania National Catholic Church, Scranton, PA -Lithuanian sign 20200621.jpg|Atminimo lentelės
Vaizdas:Lithuania National Catholic Church, Scranton, PA - sign 20200621.jpg|Informacija parapijiečiams
Vaizdas:Lithuania National Catholic Church, Scranton, PA - side view 20200621 3.jpg|Bažnyčia iš šono


## Šaltiniai

## Nuorodos
* Oficiali svetainė
* Bažnyčios interjeras – video
Matas Skamarakas

**Matas Skamarakas** (g. 1988 m. rugsėjo 21 d. Ariogaloje) – Lietuvos politikas, 2020–2024 m. Seimo kadencijos narys.

## Biografija
M. Skamarakas 2007 m. baigė Ariogalos vidurinę mokyklą. 2011 m. baigė LKKA lengvosios atletikos ir fitneso trenerio bakalauro laipsnio studijas, o 2013 m. – Kauno technologijos universiteto viešojo administravimo magistrą.

Nuo 2012 iki 2023 m. Ariogalos gimnazijoje dirbo fizinio ugdymo mokytoju.

Nuo 2011 iki 2023 m. Raseinių KKSC lengvosios atletikos treneris.

Nuo 2015 iki 2023 m. Raseinių rajono savivaldybės Tarybos narys.

Nuo 2019 m. LSDP Raseinių skyriaus pirmininkas. Lietuvos socialdemokratų partijos prezidiumo narys.

2023 m. tapo Raseinių rajono savivaldybės vicemeru.

2023 m. rugsėjo 26 d. tapo Seimo nariu, iš jo pasitraukus Arvydui Nekrošiui.

2024 m. spalio 27 d. tapo Seimo nariu.

2015–2023 m. M. Skamarakas buvo asociacijos „Ariogalos tauras“ vadovas.

## Šaltiniai

## Nuorodos
* Politiko paskyra svetainėje Facebook
Adomas Jakševičius

**Adomas Jakševičius** (1908 m. kovo 30 d. – 1967 m. spalio 14 d.) – Lietuvos skulptorius, tapytojas, Jakševičių menininkų dinastijos vienas iš atstovų.

## Biografija
Gimė skulptoriaus Vincento Jakševičiaus (1873–1936) ir kilmingos Marijos Juchnevičiūtės (1875–1965) šeimoje. Buvo jauniausias septynių vaikų šeimoje. Vyriausias brolis Silvanas – skulptorius, dekoratorius.

Didelę dalį gyvenimo praleido Švėkšnos miestelyje. Baigė pradinę mokyklą. Ankstyvąją karjeros dalį daug dirbo su tėvu Vincentu ir broliu Silvanu, rečiau – ir su dėde Benjaminu. Vedė. Žmona Sofija Jėgaitė-Jakševičienė, mokyklos Skuode mokytoja, aktyvi skautų organizacijos veikėja tarpukariu, sovietinės okupacijos metu sušaudyta už antisovietinę veiklą. Adomas Jakševičius antrosios sovietų okupacijos metais buvo teisiamas, vėliau sekamas KGB.

Žuvo 1967 m. spalio 14 d., partrenkus automobiliui. Palaidotas Švėkšnos kapinėse, šalia motinos Marijos.

## Žymiausi darbai
Adomui Jakševičiui priskiriami šie darbai:
* Laisvės paminklas Švėkšnoje
* Angelo statula Žiežmariuose (atidengta 1932 m.)
* Kaišiadorių katedra (kartu su tėvu Vincentu ir broliu Silvanu)
* Kužių bažnyčios interjeras (1934 m.)
* Balsių giminės mauzoliejus
* Liūdintis Angelas ant Jucių šeimos kapo (1952 m.)
* Sudžių ir Plauškų šeimų antkapis (Švėkšna, XX a. penktasis dešimtmetis)

## Išnašos
DNA (Backstreet Boys albumas)

**DNA** – devintasis amerikiečių popmuzikos grupės „Backstreet Boys“ studijinis albumas (aštuntasis JAV), pirmiausia išleistas 2019 m. sausio 23 d. Japonijoje, o visame pasaulyje – 2019 m. sausio 25 d. Tai – pirmasis grupės darbas per beveik šešerius metus, nuo 2013 m. išleisto „In a World Like This“, o jam pristatyti išleisti trys singlai: „Don't Go Breaking My Heart“, „Chances“ ir „No Place“.

Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 234 tūkstančiai kopijų ir jis debiutavo pirmojoje „Billboard 200“ reitingo vietoje, tapdamas trečiuoju grupės įrašu, pasiekusiu šią viršūnę, taip pat pirmuoju per devyniolika metų, nuo 2000 m. išleisto „Black & Blue“.

## Dainų sąrašas

## Kūrybinė grupė
**Backstreet Boys**
* Nick Carter
* Howie Dorough
* Brian Littrell
* AJ McLean
* Kevin Richardson

**Papildomas personalas**

* Mitch Allan – vokalo prodiusavimas 
* Ed Boyer – garso suvedimas 
* Ben Bram – prodiusavimas, aranžuotės, garso inžinerija, pritariamasis vokalas 
* Ross Copperman – prodiusavimas, garso inžinerija, garso suvedimas, elektronikos programvimas, gitara, klavišiniai 
* Serge Courtois – garso suvedimas 
* Stuart Crichton – prodiusavimas, ritmas, elektronikos programvimas ; garso inžinerija ; pianinas, sintezatorius ; vokalo prodiusavimas 
* Josh Ditty – garso inžinerijos pagalba 
* Eric J. Dubowsky – garso suvedimas 
* Serban Ghenea – garso suvedimas 
* Josh Gudwin – garso suvedimas 
* John Hanes – garso suvedimo inžinerija 
* Kuk Harrell – vokalo prodiusavimas 
* Jamie Hartman – prodiusavimas, garso inžinerija, pianinas, sintezatorius, bosinė gitara 
* Erik Hassle – elektrinis pianinas 
* Hunter Jackson – garso suvedimo pagalba 
* Steve James – prodiusavimas 
* Josh Kear – papildomas prodiusavimas 
* Scott Kelly – garso inžinerijos pagalba 
* Joe Kirkland – gitara 
* Ian Kirkpatrick – prodiusavimas, garso inžinerija, instrumentų atlikimas, elektronikos programvimas 
* Dave Kutch – garso dizainas
* Ari Leff – papildomas prodiusavimas 
* Elof Loelv – prodiusavimas, instrumentacija, elektronikos programvimas, garso inžinerija 
* Elijah Marrett-Hitch – garso suvedimo pagalba 
* Ryan Ogren – prodiusavimas 
* David Phelan – garso inžinerija 
* Michael Pollack – papildomi klavišiniai 
* Rich Rich – garso inžinerija 
* Zach Skelton – prodiusavimas, gitara, būgnai, klavišiniai, elektronikos programvimas 
* Casey Smith – pritariamasis vokalas 
* Steven Solomon – prodiusavimas, gitara, bosinė gitara, elektronikos programvimas 
* Garrison Starr – gitara 
* The Stereotypes – prodiusavimass 
* Ryan Tedder – prodiusavimas, papildomas elektronikos programvimas 
* Simone Torres – vocal garso inžinerija 
* Jake Troth – papildomas prodiusavimas 
* Tim Watt – garso suvedimo pagalba 
* The Wiild – prodiusavimas 

## Išnašos
Mainerzvilis

**Mainerzvilis** () – gyvenvietė Jungtinėse Amerikos Valstijose, Pensilvanijoje, Skulkilo apygardoje, 6 km į šiaurės vakarus nuo Potsvilio. Praeina kelias Potsvilis–Maunt Karmelis, geležinkelio atšaka.

2000 m. 98,51 % gyventojų buvo baltieji, 0,18 % – azijiečiai 0,44 % – afroamerikiečiai, 0,72 % – mišrios kilmės.

## Istorija
1783 m. dabartinės gyvenvietės vietoje įsikūrė Adolfas Oliveris Bušas, vėliau čia atidaręs karčemą. 1814 m. pradėtos kasti akmens anglys. Mainersvilis inkorporuotas 1831 m.

## Lietuviai
Mainerzvilyje XIX a. pab. – XX a. pr. įsikūrė lietuvių angliakasiai. 1958 m. čia gyveno apie 1900 lietuvių. Veikė Pažangių moterų draugija (įkurta 1890 m.), Šv. Antano draugija (1892 m.), Susivienijimo Lietuvių Amerikoje kuopa (1893 m.), Šv. Vincento savišalpos draugija (1895 m.), „Spindulio“ draugija (1895 m.), Šv. Pranciškaus draugija (1896 m.), Tėvynės mylėtojų draugijos kuopa (1896 m.), Želmens draugija (1897 m.), Amerikos socialistų darbo partijos lietuvių skyrius (1897 m.). Nuo 1895 m. Mainerzvilyje veikė Šv. Pranciškaus katalikų parapija.

Yra nebeveikianti lietuvių Šv. Pranciškaus Asyžiečio bažnyčia, pastatyta 1909 m., o po 2020 m. uždaryta. Išlikęs buvusios lietuvių parapinės mokyklos (įkurta 1926 m.) pastatas. Yra dvejos lietuvių kapinės.


Sunbury St, Minersville PA 02.JPG|Sanberio gatvė
English Baptist Church, Minersville PA 01.JPG|Baptistų bažnyčia
Sts Peter and Paul Orthodox Church, Minersville PA 01.JPG|Šv. Petro ir Šv. Pauliaus stačiatikių cerkvė
CNJ No. 113 at Minersville station for First Community Day event - May 2024 - 04.jpg|Geležinkelio stotis


## Šaltiniai
Didysis sargybinis

**Didysis sargybininkas** (kitur – **Lietuvos didysis sargybinis**, ) – XVII–XVIII a. Lietuvos didžiojo kunigaikščio dvaro karo pareigūnas, aukščiausias iš sargybininkų.

Pareigybė įsteigta 1635 m. atitinkamo Lenkijos karaliaus dvaro pareigūno etato (lenk. *oboźny*) pavyzdžiu. Pareigas detaliau reglamentavo kariniai nuostatai, kuriuos 1649 m. parengė Jonušas Radvila, Lietuvos Didžiosios Kunigaikštystės lauko etmonas.

Didįjį sargininką skirdavo valdovas, viena svarbiausių šio pareigūno pareigų – rūpintis karaliaus saugumu per karines peržiūras ir teismuose nagrinėjant karinius reikalus. Didysis sargybininkas kuravo ir karo stovyklų apsaugos klausimus, jo žinioje buvo į manevrus ar karo operacijas atvykstančių ir išvykstančių vėliavų (pulkų) kontrolė.

Pirmasis didysis sargybininkas buvo Grigalius Mirskis (1636–1656 m.), paskutinis – Liudvikas Gelgaudas (1794–1795 m.).

## Taip pat skaityti
* Lietuvos didieji sargybiniai

## Šaltiniai
* (LT) Bobiatyński, Konrad, Lietuvos husarai didžiųjų 1648–1676 m. karų laikotarpiu: skaičiai, organizacija, kovos taktika, Varšuvos universiteto Istorijos fakultetas DOI: https://doi.org/10.47459/ka.2022.37.1
* (LT) ''Didysis sargybininkas'', Visuotinė lietuvių enciklopedija.

## Išnašos
Kouldeilis

**Kouldeilis** () – gyvenvietė Jungtinėse Amerikos Valstijose, Pensilvanijoje, Skulkilo apygardoje, 16 km į pietryčius nuo Hazletono, 6 km į rytus nuo Tamakvos, Panter Kriko slėnyje. Praeina kelias Tamakva–Lihaitonas. Yra kalnakasių memorialas.

2000 m. 98,34 % gyventojų buvo baltieji, 0,26 % – azijiečiai 0,31 % – afroamerikiečiai, 0,57 % – mišrios kilmės.

## Istorija
Kouldeilis kūrėsi iš atskirų viensėdžių, besisteigusių šalia Tamakvos. Apie 1870 m. pradėtas kasti antracitas. Gyvenvietė inkorporuota 1906 m.

## Lietuviai
Kouldeilyje įsikūrė lietuvių angliakasiai. Yra nebeveikianti lietuvių Šv. Jono Krikštytojo bažnyčia, pastatyta 1914 m. Parapijos kapinės yra Tamakvoje.


5th St, Coaldale, Schuylkill County PA.JPG|Kouldeilio 5-oji gatvė
Church on Ruddle St, Coaldale, Schuylkill County PA 01.JPG|Viena iš keleto miestelio bažnyčių
Miners Memorial Park structure 3.jpg|Kalnakasių memorialas
Coaldale Town Hall, Schuylkill County PA.JPG|Miestelio rotušė


## Šaltiniai
Sent Kleras (reikšmės)

**Sent Kleras** ( – 'Šv. Klara') gali reikšti šiuos objektus:
* gyvenvietės JAV:
** Sent Kleras – miestelis Mičigane;
** Sent Kleras – miestelis Misūryje;
** Sent Kleras – miestelis Pensilvanijoje;
* Sent Kleras – miestelis Kanadoje, Ontarijuje;
* Sent Kleras (*Sainte-Claire*) – kaimas Kanadoje, Kvebeke;
* Sent Kleras – upė JAV ir Kanadoje;
* Sent Klero ežeras – ežeras JAV ir Kanadoje;
* Sent Klero kriokliai – krioklių kaskada Šri Lankoje;
* apygardos JAV:
** Sent Klero apygarda – Alabamoje;
** Sent Klero apygarda – Ilinojuje;
** Sent Klero apygarda – Misūryje.

Taip pat:
* Sen Kleras
* O Kleras
Sent Kleras (Pensilvanija)

**Sent Kleras** () – gyvenvietė Jungtinėse Amerikos Valstijose, Pensilvanijoje, Skulkilo apygardoje, 3 km į šiaurę nuo Potsvilio. Praeina kelias Potsvilis–Frakvilis.

2000 m. 98,71 % gyventojų buvo baltieji, 0,07 % – azijiečiai, 0,68 % – afroamerikiečiai, 0,25 % – mišrios kilmės.

## Istorija
Gyvenvietė pradėjo kurtis 1829 m. Iki 1850 m. kaimas vadintas Sent Klerviliu. Augo įsisavinant antracito kasyklas. Veikė didelė lentpjūvė. Gaminti kalnakasybos įrengimai, kalnakasių apranga.

Sent Klere kūrėsi įvairių Europos tautų atstovai – vokiečiai, anglai, valai, ukrainiečiai, lietuviai, airiai, slovakai, rusai.

## Lietuviai
Sent Klere įsikūrė lietuvių angliakasiai. 1917–~2010 m. veikė lietuvių Šv. Kazimiero bažnyčia (vėliau apleista). Yra parapinės kapinės su paminklu Šv. Kazimierui. Dalis lietuvių palaidota Šv. Marijos graikų apeigų katalikų kapinėse.


Mill St, St. Clair PA 05.JPG|Miestelio gatvė
English Baptist Church, Minersville PA 01.JPG|Baptistų bažnyčia
St. Michael Orthodox Church, St. Clair PA 01.JPG|Šv. Mykolo stačiatikių cerkvė
First Primitive Methodist Church, St. Clair PA 01.JPG|Metodistų bažnyčia


## Šaltiniai
KF Bashkimi (2011)

**KF Bashkimi** arba **KF Bashkimi 1947 Kumanovo** () – Šiaurės Makedonijos futbolo klubas iš Kumanovo. 

Albaniškai „baškimi“ reiškia vienybė. Šį žymenį naudojo ne vienas futbolo klubas: FK Baškimi Kumanovo (1947–2008), KF Bashkimi Gjilan, KF Bashkimi iš Koretino ir kiti.

## Istorija

Klubas įkurtas 2011 m., kai žlugo FK Baškimi Kumanovo (1947–2008). Abu klubai teisiškai yra atskiri vienetai, turi atskirą istoriją ir pasiekimus.

## Sezonai

|}

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Šaltiniai
 

## Nuorodos
* [ facebook paskyra]
* SOCCERWAY
* macedonianfootball.com
* [ Transfermarkt]
* RSSSF duomenų bazė
Makadu

**Makadu** () – gyvenvietė Jungtinėse Amerikos Valstijose, Pensilvanijoje, Skulkilo apygardoje, 6 km į pietus nuo Hazletono. Praeina kelias ir geležinkelis Hazletonas–Tamakva

2000 m. 99,47 % gyventojų buvo baltieji, 0,09 % – azijiečiai, 0,09 % – afroamerikiečiai, 0,04 % – mišrios kilmės. Daug gyventojų lenkų, italų, slovakų, airių, graikų kilmės.

## Istorija
Gyvenvietė inkorporuota 1896 m. Augo kaip antracito kalnakasių gyvenvietė, gaminti tekstilės dirbiniai.

## Lietuviai
Makadu įsikūrė lietuvių angliakasiai. 1928 m. jie pradėjo statyti medinę Šv. Kazimiero bažnyčią, kuri turėjusi būti nepriklausoma nuo Vatikano, bet vėliau visgi perėjo Romos katalikų žinion. Vėliau perstatyta į gyvenamąjį namą.

## Šaltiniai
Roscello Vlijter

**Rosčelas Rudelisijus Flijteris** (*Roscello Rudelizio Vlijter*, g. 2000 m. sausio 1 d. Paramaribe) – Nyderlandų ir Surinamo futbolininkas, puolėjas, vingeris. Atstovavo Surinamo rinktinei, o nuo 2024 m. gegužės priklausė „Riterių“ klubui.

## Karjera

### SC Telstar

2019 m. birželį žaidėjas su SC Telstar klubu pasirašė pirmąjį profesionalo kontraktą.

2020 m. gruodžio 11 d. debiutavo prieš Almere City FC (pralaimėta 3:2).

### Izraelis

2023 m. Roscello prisijungė prie Kfar Sabos „Hapoel“ klubo. Kai šalyje prasidėjo karas, abi pusės nusprendė nutraukti sutartį.

### „Riterių“ klubas
2024 m. gegužės 23 d. „Riterių“ klubas paskelbė apie naujoką.

2025 m. vasario 5 d. tapo žinoma, kad futbolininkas lieka klube.

2025 m. balandžio 8 d. pasirodė futbolininko pasakojimas apie padėtį „Riterių“ klube bei jo ketinimus palikti Lietuvą. 2025 m. balandžio 14 d. patvirtinta, kad žaidėjas nebeatstovaus „Riterių“ klubui.

### „Transinvest“ klubas
2025 m. vasarą persikėlė į Vilniaus rajono FK Transinvest. 2025 m. liepos 23 d. debiutavo Pirmos lygos rungtynėse prieš FK Jonava. Susitikimą pradėjo kaip atsarginis, o aikštėje pasirodė po keitimo 62 minutę ir žaidė iki finalinio švilpuko. Vilniaus rajono atsovaia palaužė varžovus rezultatu 2–0.

2026 m. sausio 10 d. tapo žinoma, kad futbolininkas lieka klube. 2026 m. vasario 17 d. tapo žinoma, kad futbolininkas paliko klubą.

## Statistika

## Rinktinė
Futbolininkas turi Nyderlandų ir Surinamo pilietybes. 2019 m. rugsėjo 5 d. debiutavo Surinamo rinktinėje rungtynėse prieš Dominiką. Surinamo komanda palaužė varžovus rezultatu 2-1. Abu įvačius Surimamui pelnė Gleofilo Vlijter (pusbrolis).

## Laimėjimai
;su Feyenoord U-19
* Nyderlandų jaunimo U-19 taurė: 2017–2018 m.

; Su FK Riteriai 
*  **Pirmos lygos nugalėtojas (1):** 2024 m.

; Su FK Transinvest 
*  **Pirmos lygos nugalėtojas (1):** 2025 m.

## Išnašos

## Nuorodos
* alyga.lt svetainė
* 
* 
* Roscello Vlijter profilis svetainėje lietuvosfutbolas.lt
* Roscello Vlijter profilis svetainėje Globalsportsarchive
Niujorko Aušros vartų bažnyčia

**Niujorko Aušros vartų bažnyčia** () – buvusi JAV lietuvių katalikų bažnyčia, stovėjusi Niujorke, Manhatane.

Bažnyčia pastatyta 1904 ar 1905 m., jos statybai reikalingas lėšas surinko lietuvių išeiviai. Pastatas buvo geltonų plytų. Bažnyčioje taip pat vykdavo kultūriniai renginiai.

2007 m. vasario 26 d. Niujorko arkivyskupo Edward Egan sprendimu bažnyčia uždaryta. Toks sprendimas motyvuotas menku lankomumu, prasta pastato būkle ir tuo, kad brangiai atsieina jo remontas. Nors Amerikos lietuviai dėjo pastangas, kad bažnyčia nebūtų nugriauta, tačiau 2011 m. gruodį aukščiausiosios instancijos teismas Niujorko valstijoje priėmė nepalankų sprendimą.

Griauti pradėta 2015 m. balandį. Kai kurios vertybės perduotos Lietuvai.

## Išnašos
The Wizrd

**The Wizrd** (dar vadinamas **Future Hndrxx Presents: The Wizrd**) – septintasis amerikiečių reperio Future studijinis albumas, išleistas 2019 m. sausio 18 d. Jam pristatyti išleisti trys singlai: „Crushed Up“, „Jumpin on a Jet“ ir „First Off“, o dainas kartu atlieka Young Thug, Gunna ir Travis Scott.

Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 125 tūkstančiai kopijų ir jis debiutavo pirmojoje „Billboard 200“ reitingo vietoje, tampant šeštuoju atlikėjo įrašu, pasiekusiu šią viršūnę. „The Wizrd“ taip pat pasiekė aukštas daugelio kitų šalių reitingų vietas, tarp jų – ir šešioliktąją Jungtinėje Karalystėje bei 25–ąją Lietuvoje.

## Dainų sąrašas

## Kūrybinė grupė
**Techninis personalas**
* Bryan Anzel – įrašymas , papildoma garso inžinerija 
* Eric Manco – įrašymas 
* Seth Firkins – įrašymas 
* Flo – įrašymas 
* Jaycen Joshua – garso suvedimas 
* Manny Marroquin – garso suvedimas 
* Fabian Marasciullo – garso suvedimas 
* Mike Dean – garso suvedimas 
* Ivy Green – garso suvedimo pagalba 
* Jacob Richards – garso suvedimo pagalba 
* Rashawn McLean – garso suvedimo pagalba 
* Mike Seaberg – garso suvedimo pagalba 
* Sean Solymar – garso suvedimo pagalba 
* Colin Leonard – garso dizainas 
* Mike Symphony – papildoma garso inžinerija , įrašymas 

**Dizainas**
* Spike Jordan – meninė kryptis
* Nick Walker – fotografijos
* Dewey Saunders – dizainas

## Išnašos
8-asis Lietuvos Didžiosios Kunigaikštystės kavalerijos pulkas

**8-asis Lietuvos Didžiosios Kunigaikštystės kavalerijos pulkas** (lenk. *8 Pułk Jazdy Wielkiego Księstwa Litewskiego)* – Lietuvos Didžiosios Kunigaikštystės kariuomenės kavalerijos dalinys.

Pulkas buvo suformuotas 1794 metais, generolo Andžejaus Karvovskio (lenk. *Andrzej Karwowski*) vadovaujamų dalinių struktūroje.

Pirmasis ir vienintelis pulko vadas – iš Livonijos kilęs publicistas, teisininkas ir parlamentaras majoras Jozefas Vaisenhofas (*Józef Weyssenhoff*).

Pralaimėjus Kosciuškos sukilimui pulkas buvo išformuotas.

## Dislokacijos vieta
Visu savo egzistavimo laikotarpiu pulkas buvo dislokuotas Viznoje (Viznos valsčius, Lomžos apskritis, Palenkės vaivadija, dabar – Lenkija).

## Mūšiai ir susirėmimai
Pulkas dalyvavo 1794 m. kare su Rusija (Kosciučkos sukilimas), kovojo mūšyje prie Magnuševo.

## Bibliografija
* (PL) 
* (PL) 
* (PL) 
* (EN) Rospond, Vincent W. (2013). *Commonwealth Armies of the Partitions 1770–1794*. Great Britain: Osprey Publishing. p. 40. ISBN 978 1 84908855 8.

## Išnašos
I Am Greater than I Was

**I Am > I Was** (tariama „*I Am Greater than I Was*“) – antrasis amerikiečių ir britų kilmės reperio 21 Savage studijinis albumas, išleistas 2018 m. gruodžio 21 d. Jam pristatyti išleisti du singlai: „A Lot“ ir „Monster“, o dainas kartu atlieka tokie atlikėjai, kaip J. Cole, Post Malone ir Gunna.

Albumas susilaukė kritikų pripažinimo ir buvo komerciškai sėkmingas. Per pirmąją savaitę JAV parduota per 131 tūkstantį kopijų ir jis debiutavo pirmojoje „Billboard 200“ reitingo vietoje, tampant pirmuoju atlikėjo įrašu, pasiekusiu šią viršūnę. 2020 m. sausio mėnesio duomenimis, JAV parduota per milijoną įrašo kopijų ir jis tapęs platininiu.

2020 m. vykusiuose „Grammy“ apdovanojimuose daina „A Lot“ laimėjo apdovanojimą už geriausią repo dainą, o pats albumas nominuotas geriausio repo albumo kategorijoje.

## Dainų sąrašas

## Kūrybinė grupė
**Instrumentų atlikimas**
* Einer Bankz – gitara 
* Darnell Stoxstell – bosinė gitara 

**Techninis personalas**
* Mac Attkisson – įrašymas , garso suvedimas 
* Deyvid Ford – įrašymas 
* Riley Mackin – įrašymas 
* Young Nudy – įrašymas 
* Maddox „MaddMix“ Chhim – garso suvedimas 
* Ethan Stevens – garso suvedimas 
* Louis Bell – garso suvedimas , įrašymas 
* Colin Leonard – garso dizainas 

## Išnašos
Meredinas

**Meredinas** () – miestas Australijos pietvakariuose, Vakarų Australijos valstijoje, Vitbelto regione. Meredino grafystės administracinis centras. 2 384 gyventojai, iš jų 6,5 % aborigenų kilmės (2021 m.).

Įsikūręs intensyvaus žemės ūkio regione, prie Didžiojo Rytų plento (*Great Eastern Highway*) ir Perto–Kalgurlio geležinkelio, apie 235 km į rytus nuo Perto. Miesto apylinkėse auginami javai (daugiausia kviečiai), veisiamos avys. Yra geležinkelio stotis (keleiviniai traukiniai į Pertą ir Kalgurlį), išvystyta grūdų sandėliavimo infrastruktūra, veikia regioninės valdžios įstaigos, vidurinė mokykla, koledžas, ligoninė, karo ir geležinkelių (senojoje stotyje) muziejai, istorinis Kaminso teatras (*Cummins Theatre*), dailės galerija, viešoji biblioteka, plaukimo baseinas, kempingas. Miesto šiauriniame pakraštyje stūkso granitinė Meredino uola.

Pradėjo kurtis 1892 m. prie kelio, vedančio iš Jorko į Kalgurlio ir Kulgardžio aukso kasyklas. Gyvenvietės reikšmė išaugo, 1893 m. nutiesus geležinkelį ir įrengus tvenkinį vandeniui sukaupti. 1903 m. pro Merediną nutiestas Perto–Kalgurlio vandentiekis, 1904 m. įkurta Žemės ūkio tyrimų stotis. Iki 1911 m. įkurta Meredino savivaldybė. XX a. pirmoje pusėje buvo svarbus geležinkelių mazgas – veikė lokomotyvų depas, nuo pagrindinio geležinkelio atsišakojo linijos į Koridžiną, Narembiną, Vajalkačemą.


Cummins Theatre, Merredin, 2014(2).JPG|Kaminso teatras
Merredin Railway Museum sign and signal cabin.jpg|Geležinkelių muziejus senojoje stotyje
Merredin silo at sunrise.JPG|Siloso bokštų kompleksas


## Šaltiniai
Flintpasas

**Flintpasas**, kitaip – **titnago diržas** – XVIII–XVIII a. diržas šaunamojo ginklo nešiojimui per petį. Dirže paprastai būdavo keletas kišenėlių, skirtų šautuvo reikmenims susidėti, visų pirma – parako uždegimui naudojamiems titnago gabaliukams.

Abiejų Tautų Respublikos kariuomenėje buvo naudojami iš odos pagaminti titnago diržai. Saksų valdymo laikais jie paprastai buvo dažyti geltonu moliu, vėliau – balti arba juodi. 1815–1831 m. Kongreso Lenkijos (Varšuvos kunigaikštystės) kariuomenės pėstininkai turėjo raudonus diržus su kišenėmis titnago skeltuvams.

## Šaltiniai
* (Pl) Wyposażenie wojska polskiego z czasów Królestwa Kongresowego: temblak: pendent kawaleryjski: rzemień zapinany na kółko pochwy szabli: rzemień łączący karabinek z flintpasem : ładownica [''Adres wydawniczy'': 1880-1890]

* (PL) Jan Wimmer: Historia piechoty polskiej do roku 1864. Warszawa: Wydawnictwo Ministerstwa Obrony Narodowej, 1978.
Janas Frenkelis

**Janas Frenkelis** (, 1920 m. lapkričio 21 d. Kijeve, Ukrainos TSR – 1989 m. rugpjūčio 25 d. Rygoje, Latvijos TSR) – žydų kilmės Sovietų Sąjungos dainų autorius ir atlikėjas, kompozitorius, gitaristas, pianistas, smuikininkas bei aktorius.

TSRS liaudies artistas (1989), TSRS valstybinės premijos laureatas (1982). Rytų kampanijos dalyvis.

## Biografija
J. Frenkelis gimė 1920 m. lapkričio 21 d. (pagal kitus šaltinius – 1925 m. arba 1918/1919 m.) Kijeve (pagal kitus šaltinius – Pologių mieste, Jekaterinoslavo gubernijoje) žydų šeimoje. Tėvas – Abramas Natanovičius – kirpėjas, motina – Nechuma Nuchimovna – siuvėja. Tėvui padedant, vaikystėje išmoko groti smuiku.

1938–1941 m. studijavo P. Čaikovskio konservatorijoje Kyjeve. Prasidėjus Antrajam pasauliniam karui, įstojo į Orenburgo priešlėktuvinę mokyklą. Grojo smuiku kino teatro „Aurora“ orkestre. 1942 m. baigęs mokyklą, dalyvavo Rytų kampanijoje, kur buvo sunkiai sužeistas. Karo metu grojo fortepijonu, smuiku, akordeonu. Nuo 1946 m. gyveno Maskvoje.

Mirė 1989 m. rugpjūčio 25 d. Rygoje nuo plaučių vėžio, kurį sukėlė rūkymas. Buvo palaidotas Maskvoje. Paskutinį koncertą kompozitorius surengė Tomske.

## Diskografija

* 1962 – *Ян Френкель. Песни*
* 1965 – *Ян Френкель. Песни*
* 1966 – *Композиторы-исполнители своих песен. Ян Френкель*
* 1968 – *Песни Яна Френкеля*
* 1973 – *Композитор и исполнитель Ян Френкель*
* 1978 – *Песни Яна Френкеля*
* 1978 – *Для тебя. Песни Яна Френкеля*
* 1978 – *Обучаю игре на гитаре*
* 1982 – *Ян Френкель. Взрослая пора*
* 1986 – *Ян Френкель. Музыка из кинофильмов*
* 1987 – *Это песня для близких друзей…*
* 1995 – *Ян Френкель. Для тебя*
* 2001 – *Ян Френкель. Избранное*

## Šaltiniai
Filadelfijos lietuvių tautinė šv. Kazimiero bažnyčia

**Filadelfijos lietuvių tautinė Šv. Kazimiero bažnyčia** () – JAV lietuvių katalikų bažnyčia Filadelfijoje, Pensilvanijos valstijoje. Pamaldos vyksta lietuvių ir anglų kalbomis.

Lauke prie bažnyčios – tradicinis lietuviškas koplytstulpis, bei nuolat plazda Lietuvos trispalvė.

## Istorija
1893 m. įkurta lietuviška parapija. 1930 m. pastatytas dabartinis bažnyčios pastatas.

Iki 2007 m. bažnyčioje veikė ir lietuviška mokykla.

2011 m. parapija sujungta su Šv. Andriejaus parapija.

## Interjeras
Šv. Kazimiero bažnyčios interjerą puošia įvairios lietuviškos detalės. Prieškambaryje yra lietuviškas medinis kryžius ir užrašas „Izenk geras, iseik geresnis“. Paveikslai vaizduoja tokius siužetus kaip Šv. Kazimiero kapą Vilniaus katedroje, vitražas vaizduojantis Mariją Kaupaitę.

Virš Šv. Kazimiero lietuvių bažnyčios Filadelfijoje altoriaus kabo šūkis „Šv. Kazimieras. Nuostabus žemėje, dar nuostabesnis danguje.“

## Galerija


Vaizdas:St Casimir's Lithuanian Catholic Church - 324 Wharton St, Philadelphia, PA 19147 (Front Detail).jpg


## Šaltiniai

## Nuorodos
* Oficiali svetainė
Arčbaldo Nekalto Prasidėjimo-Aušros Vartų bažnyčia

**Arčbaldo Nekalto Prasidėjimo-Aušros Vartų bažnyčia** () – JAV lietuvių katalikų bažnyčia, stovėjusi Arčbaldo mieste, Pensilvanijoje.

## Istorija
Bažnyčia pastatyta 1901 m., 1914 m. ją sunaikino gaisras, po kelerių metų atstatyta, tačiau kiek kitoje vietoje.

Bažnyčioje aptikus kenksmingą pelėsį, 2001 m. pavasarį uždaryta, o 2002 m. ją nutarta uždaryti galutinai, nes remontui būtų reikėję pernelyg daug lėšų. 2024 m. kovo mėn. nugriauta (pastatas buvo labai blogos būklės, įgriuvusiomis grindimis).

Bažnyčią nugriovus, aptikta speciali ateities kartoms skirta kapsulė su laišku ir nuotrauka.

Šalia bažnyčios buvo veikiančios kapinės.

## Išnašos
Donatas Urbonas

**Donatas Urbonas**  – Lietuvos krepšinio žurnalistas, laidų vedėjas.

## Biografija
2015 m. Vilniaus universitete įgijo žurnalistikos specialybę.

## Profesinė patirtis
2009 m., būdamas 16 metų, atliko neapmokamą praktiką krepšinio naujienų portale *Eurobasket.lt*. Vėliau pradėjo dirbti *krepsinis.net* portale.

2013 m. pradėjo dirbti „lrytas.lt" portale. Rašė straipsnius ir naujienas ne tik apie krepšinį, bet ir apie įvairias kitas sporto šakas.

2015 m. birželio mėn. pradėjo dirbti „15min“ specializuotame krepšinio naujienų portale „24sek“. 2017 m. krepšinio laidos „Ginčas" ir 2018 m. „LKL Finalas" vedėjas. 

2017-2018 m. sezoną vedė tiesiogines LKL rungtynių transliacijas BTV televizijoje.

2019 m. pradėjo vesti krepšinio tinklalaidę „Urbonusas".

Nuo 2021 m. birželio 14 d. dirba tarptautiniame krepšinio naujienų portale *Basketnews.com* ir didžiausiame Lietuvos krepšinio naujienų portale *Basketnews.lt*, veda tinklalaidę „URBONUS“.

## Šaltiniai
Krikonių kapinių koplyčia

**Krikonių kapinių koplyčia** – koplyčia, stovinti Krikonių II kaime, Mielagėnų seniūnijoje,  Ignalinos rajone, 4 km į vakarus nuo Mielagėnų, 0,8 km į vakarus nuo buvusio Krikonių dvaro, netoli nuo kelio  (ties rodykle „Krikonys“). Kapinės su koplyčia įsikūrusios vaizdingame kalnelyje prie Kančioginos upelio, priešingame krante nuo pagrindinės gyvenvietės. Medinė koplyčia stovi kapinaičių apsuptyje. Čia palaidota ir 11 Lietuvos kariuomenės karių, žuvusių 1941 m. Koplyčia pastatyta apie 1900 m. krikščionių brolių Prano ir Stanislovo Bagdonų. Koplyčioje vyksta proginės šv. mišios. 2011 m. varpinės bokštelyje iškeltas naujas varpas.

Koplyčios pastatas sudėtas iš tašytų rąstų, uždengtas dvišlaičiu stogu su šiferio danga. Pagrindinio fasado trikampis frontonas gerokai ištrauktas į priekį, primenantis prieklėtį. Virš stogo priekyje įrengtas atviras varpinės bokštelis su varpu, vainikuojamas geležinio ornamentuoto kryžiaus.

## Šaltiniai

## Nuorodos

* Ignalinos rajono sakralas *sakralas.lt* 
* Krikonių kapinių koplyčia *facebook.com*
Mielagėnų kapinių koplyčia-mauzoliejus

**Mielagėnų kapinių koplyčia-mauzoliejus** – koplyčia, stovinti Ignalinos rajone, Mielagėnų miestelio kapinėse. Pastatyta kaip laidojimo koplyčia Paliesiaus ir Krikonių dvarininkų Kublickių šeimos nariams.

1779–1790 m. dvarininkai Kazimieras ir Justina Kublickiai fundavo dabartinę Mielagėnų šv. Jono Krikštytojo bažnyčią. Kublickių valdymo metais Mielagėnai plėtėsi kaip parapijos centras. 1885 m. kapinėse buvo pastatyta giminės laidojimo koplyčia. Manoma, kad Mielagėnų kapinių koplyčioje galėjo būti palaidotas dailininkas Vincentas Smakauskas (1797–1876), vedęs Emiliją Kublickaitę.

Koplyčia stovi kapinių priekinėje dalyje, prie pagrindinio tako. Pastatas turi stilistinės architektūros bruožų. Sumūrytas iš tašyto akmens ir keraminių plytų, stačiakampio plano, su pusapskrite apside.

## Šaltiniai
Vaikų Eurovizijos dainų konkursas 2024

**2024 m. Vaikų Eurovizijos dainų konkursas** (Lietuvoje dar vadinta kaip **„Mažoji Eurovizija“**) – 22-asis vaikų Eurovizijos dainų konkursas, kuris vyko lapkričio 16 dieną Ispanijos sostinėje Madride, sporto salėje „Caja Mágica“. Tai buvo pirmasis kartas, kai Ispanijos televizija (Radiotelevisión Española) organizavo „Mažosios Eurovizijos“ renginį. Konkurse dalyvavo transliuotojai iš 17 šalių. Į konkursą po 7 metų pertraukos grįžo Kipras, po 9 metų pertraukos grįžo San Marinas, o Jungtinė Karalystė pasitraukė iš konkurso.

Konkursą laimėjo Sakartvelo atstovas Andria Putkaradze su daina "To My Mom" (liet. Mano mamai). Tai buvo ketvirta šalies pergalė konkurse (pirmoji - 2008, antroji - 2011, trečioji - 2016 m.). Antroje vietoje liko Portugalija, trečioje - Ukraina, o paskutinę vietą užėmė San Marinas.

## Vieta

2024 m. vasario 14 d. EBU (Europos transliuotojų sąjunga) paskelbė, kad konkursas vyks Ispanijoje. 2024 m. gegužės 10 d. paskelbta, kad jaunieji atlikėjai varžysis Madride, teniso kortų ir uždaros arenos komplekse"Caja Mágica" (12 500 vietų).

## Dalyvaujančios šalys
Konkurse dalyvavo 17 šalių.

## Taip pat skaitykite

* Vaikų Eurovizijos dainų konkursas

* Lietuva Vaikų Eurovizijos dainų konkurse

## Nuorodos
* Vaikų Eurovizijos oficiali svetainė

## Šaltiniai
Kazokinės dvaro koplyčia-mauzoliejus

**Kazokinės dvaro koplyčia-mauzoliejus** – koplyčia, stovinti  Ignalinos rajone, buvusio Kazokinės dvaro teritorijoje, 7 km į pietryčius nuo Ignalinos, 0,5 km į rytus nuo kelio . Kaip regioninės reikšmės architektūros paminklas, koplyčia-mauzoliejus 2018 m. balandžio 30 d. buvo įrašyta į Kultūros vertybių registrą. Pastatas priklauso ir tvarkomas privačių asmenų.

Išlikę Kazokinės dvaro sodybos pastatai ir želdiniai yra pastatydinti ir suformuoti XIX a. pabaigos - XX a. pradžios laikotarpyje. Lenkų okupacijos metais dvaras priklausė Švenčionių apskrities Daugėliškio valsčiui. 1940 m. dvaro sodyba, priklausiusi Zigmui Bortkevičiui, buvo nacionalizuota, pokaryje joje įsikūrė kolūkio centrinė gyvenvietė. Ilgainiui didžioji dalis vertingų pastatų buvo apleisti, perstatyti ar sunaikinti. Gretimo kaimo kapinėse išlikusi Bortkevičių giminės Zuikų koplyčia.

Originalus, istorizmo stilistikos koplyčios-mauzoliejaus pastatas Kazokinėje iš dalies pakitęs, rekonstruotas. Šalia telkšo kūdra. Koplyčia kompaktinė, stačiakampio plano, vieno aukšto, išskyrus pokaryje įrengtą, XXI a. rekonstruotą anstatą. Sienos sudėtos iš skaldytų lauko akmenų mūro su reljefinėmis siūlėmis, kai kur permūrytos. Išlikusios pusapskričių sąramų langų angos (viena rekonstruota, sąramą pakeičiant į lygią gelžbetoninę). Pagrindinį šiaurės rytų fasadą sudaro dviejų tinkuoto keraminių plytų mūro kolonų ir dviejų tinkuoto keraminių plytų mūro rustuotų stulpų portikas su antablementu ir trikampiu frontonu (jis iš dalies rekonstruotas). Sienų plokštumos apdailintos tinkuoto plytų mūro rustuotomis kampinėmis ir fasadų mentėmis. Kai kurios fasadų sandūrų kampinės mentės iš dalies rekonstruotos. Langus puošia tinkuoto plytų mūro profiliuoti apvadai su spynomis ir dekoratyvinėmis pasparomis. Pastatą juosia tinkuoto plytų mūro profiliuotas karnizas (pietvakarių fasade neišlikęs).

## Pastabos

## Šaltiniai

## Nuorodos

* Ignalinos rajono sakralas *sakralas.lt*
Hit Me Hard and Soft

**Hit Me Hard and Soft** – trečiasis amerikiečių atlikėjos ir dainų autorės Billie Eilish studijinis albumas, išleistas 2024 m. gegužės 17 d. Jam pristatyti išleistas singlas „Lunch“.

Albumas susilaukė didžiulio kritikų pripažinimo ir buvo komerciškai sėkmingas visame pasaulyje. Per pirmąją savaitę JAV parduota per 339 tūkstančiai kopijų ir jis debiutavo antrojoje „Billboard 200“ reitingo vietojke. Jungtinėje Karalystėje per pirmąją savaitę parduota per 67 tūkstančiai kopijų, debiutuojant pirmojoje albumų reitingo vietoje ir tampant trečiuoju atlikėjos įrašu, pasiekusiu šią viršūnę. Lietuvoje „Hit Me Hard and Soft“ taip pat pasiekė reitingo viršūnę.

## Dainų sąrašas

## Kūrybinė grupė
* Billie Eilish – vokalas, klavišiniai, sintezatorius, vokalo redagavimas, garso inžinerija 
* Finneas – bosinė gitar, būgnai, metalofonas, gitara, klavišiniai, perkusija, elektronikos programavimas, sintezatorius, vokalas, prodiusavimas, garso inžinerija, vokalo inžinerija ; styginių instrumentų aranžuotės 
* Andrew Marshall – būgnai, perkusija
* Dale Becker – garso dizainas
* Aron Forbes – garso suvedimas
* Jon Castelli – garso suvedimas
* Brad Lauchert – garso suvedimo inžinerijs
* Katie Harvey – garso dizaino pagalba
* Noah McCorkle – garso dizaino pagalba
* Andrew Yee – violončelė 
* Andrew Marshall – būgnai, perkusija 
* Nathan Schram – altas 
* Amy Schroeder – smuikas 
* Domenic Salerni – smuikas 

## Išnašos
Stijn Vreven

**Steinas Vrevenas** (g. 1973 m. liepos 18 d.) – Belgijos futbolo specialistas, futbolo treneris.

## Biografija
Atstovavo Belgijos, Nyderlandų, Vokietijos bei Kipro klubams. Daugiausiai rungtynių sužaidė „Utrecht“ gretose.

Baigęs profesionalaus žaidėjo karjerą ėmėsi trenerio veiklos. Nuo 2010 m. dirbo treneriu Belgijoje – vadovavo Nerpelto „Esperanza“, „Dessel Sport“, „Lommel“, „Waasland-Beveren“, o 2017–2018 m. persikėlė į NAC Breda (Nyderlandai). Vėliau karjerą tęsė gimtinėje. Dirbo Antverpeno „Beerschot“, „Lokeren“. 2020–2021 m. darbavosi AS Trenčín (Slovakija). 2023 m. grįžo į Belgiją ir vadovavo „Oostende“.

### FK Panevėžys
2024 m. gegužės 15 d. paskelbta, kad abipusiu susitarimu vyr. trenerio postą palieka Gino Lettieri. Laikinuoju paskirtas iki tol trenerio asistentu dirbęs Dainius Gleveckas. 2024 m. „Panevėžio“ klubas iškovojo Supertaurę, tačiau A lygos sezono pradžia buvo nevykusi: po tryliktojo turo (dvylikos rungtynių), panevėžiečiai buvo surinkę vos vienuolika taškų ir užėmė devintą vietą tarp dešimties dalyvių. Iškovoję dvi pergales, penkis kartus sužaidę lygiosiomis ir patyrę penkis pralaimėjimus buvo atsidūrę net dešimtoje turnyrinės lentelės vietoje. Tokia padėtis netenkino nei klubo vadovybės, nei sirgalių. 2024 m. gegužės 28 d. paskelbta, kad naujuoju „Panevėžio“ klubo strategu tapo Stijn Vreven. Tuo metu ekipa A lygos turnyrinėje lentelėje užėmė dešimtą vietą (paskutiniai) ir per keturiolika rungtynių buvo surinkę vos dvylika taškų (dvi pergalės, šešerios lygiosios ir šeši pralaimėjimai).

2024 m. birželio 1 d. įvyko trenerio debiutas naujose pareigose. FK Panevėžys rezultatu 2-0 nugalėjo šiauliečius ir pakilo į devintą vietą turnyrinėje lentelėje.

2024 m. lapkričio d. tapo žinoma, kad treneris palieka klubą.

## Pasiekimai

### Komandiniai

## Išnašos

## Nuorodos
* [ weltfussball.de svetainė]
* [ worldfootball.net svetainė]
Būdviečio dvaro koplyčia

**Būdviečio dvaro koplyčia** arba **Sperskių mauzoliejinė koplyčia** – koplyčia, esanti  Lazdijų rajone, Būdviečio kaime, 5 km į vakarus nuo Aštriosios Kirsnos, 4 km į šiaurę nuo Lenkijos–Lietuvos pasienio. Koplyčia patenka į Būdviečio dvaro teritoriją, stūkso dvarvietės gilumoje, Būdviečio tvenkinio prieigose iš vakarų pusės. 1992 m. įrašyta į Kultūros vertybių registrą kaip vietinės reikšmės architektūros ir sakralinis paminklas. Sperskių koplyčia mauzoliejinė, t. y. skirta laidojimui. Ilgus metus buvo naudojama kaip bažnyčia vietos ponams.

Sperskiai buvo žymiausi Būdviečio dvaro savininkai. 1795-1799 m. šį dvarą nupirko lenkų kariuomenės vėliavininkas, Seinų apskrities maršalka Antanas Sperskis (1766-1832). Sperskių giminė Būdviečio dvarą valdė iki XIX a. pirmosios pusės. Koplyčia statyta XIX a. pradžioje (kitur nurodoma 1800 m.). 

Dvaro sodyba išliko per abu pasaulinius karus. Okupavus Lietuvą, sodybos gyvenamojo namo paskirtis pasikeitė – įsikūrė kolūkio kontora. Atkūrus Lietuvos Nepriklausomybę ir Būdvietyje likvidavus kolūkį, buvęs dvaras nebuvo prižiūrimas, nyko. Koplyčios interjeras išgriautas, grindys išplėštos.

Koplyčioje yra buvę altoriai, kurie iki 1953 m. išvežti (duomenų apie vertybės perdavimo dokumentus nėra). KPD Alytaus padalinio 1992 m. patikrinimo akto duomenimis, prie pagrindinio įėjimo anksčiau yra buvusios apskritos medinės ornamentuotos kolonos, o pati koplyčia buvo dengta skiedromis. Apžiūros akte minima, kad metalinis kryžius su saulute padarytas naujai, o virš altoriaus buvęs langas užmūrytas. Taip pat minima, kad anksčiau koplyčioje būta ir šv. Barboros ir Kristaus skulptūrų, kurios galėjo būti parduotos pokariu.

Koplyčios statinys kompaktinio, stačiakampio plano, vieno aukšto, dengtas keturšlaičiu stogu. Skarda dengtas stogas gerokai ištrauktas į priekį, nes anksčiau jį rėmė neišlikusios medinės kolonos. Sienose įrengtos pusapskritės langų ir durų angos, taip pat apskrita niša vakarų fasade, dvi ovalo formos ir viena stačiakampio plano nišos rytų fasade virš įėjimo į koplyčią. Pastatas nutinkuotas, fasadų (išskyrus rytinę sieną) kampai suskaidyti rustais. Pastogę puošia tinkuotas profiliuotas karnizas, langus – lenkti juostiniai sandrikai. Įrengta horizontali trauka rytų fasado durų viršutinės staktos lygmenyje. Įėjimo durys medinės, dvivėrės, su įstiklintu viršlangiu. 

## Šaltiniai

## Nuorodos

* Lazdijų rajono sakralas *sakralas.lt* 
* Lietuvos Bažnyčios ir kiti Maldos namai. Sperskių mauzoliejinė koplyčia *facebook.com*
* Būdviečio svirnas ir koplytėlė–mauzoliejus  *atraskdzukija.lt*
Leipalingio šv. Agotos koplyčia

**Leipalingio šv. Agotos koplyčia**, dar vadinama *koplytėle* – koplyčia Druskininkų savivaldybėje, Leipalingio miestelyje, stovinti priešais Švč. Mergelės Marijos Ėmimo į dangų bažnyčią, trikampiame skverelyje priešingoje gatvės pusėje, kartu su paminklu žuvusiems už Lietuvos laisvę (1928 m.) ir mediniu kryžiumi. Pastatyta XIX a. pabaigos – XX a. pirmosios pusės laikotarpyje. 1993 m. įrašyta į Kultūros vertybių registrą kaip vietinės reikšmės architektūros ir sakralinis paminklas. Už šventoriaus tvoros stovinčios Leipalingio bažnyčia ir 1885 m. statyta varpinė su priešais stovinčia šv. Agotos koplyčia sudaro autentišką architektūrinį ansamblį. Koplyčia išsiskiria medine šv. Agotos skulptūra, įtaisyta ant jos stogo viršūnės.

Koplyčios statinys kvadratinio plano, vieno aukšto, uždengtas keturšlaičiu apskardintu stogu. Sienos sumūrytos iš plytų, nutinkuotos. Langų ir durų angos arkinės. Langai šoninėse sienose – išskirtinio dydžio, beveik visos sienos pločio. Mediniai langai skaidyti, durys dvivėrės, su švieslangiu. Virš statinio stogo iškylanti ir jį puošianti medinė šv. Agotos skulptūra padaryta apie 1994 m. (aut. tautodailininkas Valius Dabrukas). Autentiška skulptūra  saugoma Leipalingio kraštotyros muziejuje, ji 1971 m. buvo įrašyta į dailės paminklų sąrašą. Viduje pastatytas nedidelis orderinių formų altorius su kompozicinio orderio kolonėlėmis ir trikampiu frontonu.


Leipalingis. Koplyčia.jpg|Orderinių formų altorius 
Leipalingio koplyčia, altorius.jpg|Koplyčios interjeras


## Taip pat skaitykite
* Seinų šv. Agotos koplyčia

## Šaltiniai

## Nuorodos

* Druskininkų savivaldybės sakralas *sakralas.lt* 
* Koplyčia Leipalingio Švč. M. Marijos Ėmimo į dangų bažnyčios šventoriuje. Albumas „Aplink Lietuvą 1980 m.“ *e-kinas.lt*
Smolensko apgultis (1401)

**Smolensko apgultis (1401 m.)** – nesėkmingas Lietuvos didžiojo kunigaikščio Vytauto bandymas užimti Smolensko kunigaikštystės centrą – Smolensko miestą.

## Priešistorė
XIV amžiaus pabaigoje Smolensko kunigaikštystė tapo Lietuvos Didžiosios Kunigaikštystės ekspansinės politikos objektu. Neturėdamas panašių išteklių, Smolenskas negalėjo sėkmingai atsispirti Lietuvos spaudimui. Smolensko galimybes priešintis dar labiau sumažino pralaimėjimas Vichros mūšyje. 1387 m. maro epidemija taip pat ženkliai susilpnino kunigaikštystės galias.

1395 m. Vytautas tarpininkavo Smolensko kunigaikščių ginče, tačiau pasinaudojęs jų nesutarimais, pats užėmė Smolenską. Ši pergalė nereiškė Smolensko kunigaikštystės pabaigos, Vytautas tik paskyrė naują kunigaikštystės valdovą – Briansko kunigaikštį Romaną Michailovičių.

1399 m., Lietuvos kariuomenei Vorsklos mūšyje pralaimėjus Aukso Ordai, Vytauto padėtis ėmė silpti. 1392 m. į Riazanės žemę pabėgęs Smolensko kunigaikštis Jurijus Svatoslavičius su savo uošvio Olego Riazaniečio (rus. *Олег Иванович Рязанский*) kariuomene, taip pat Pronsko, Muromo ir Kozelsko kunigaikštysčių būriais 1401 m. rugpjūtį užpuolė Smolenską.

Nors nemaža dalis Smolensko gyventojų buvo už Vytauto valdžią, kita dalis pasinaudojo proga atsikratyti „netikėlių lenkų“ priespaudos – ši sąvoka reiškė lenkų kilmės katalikų kunigus, iti aktyviai mieste vykdžiusius misionierišką veiklą. Miestiečiai be mūšio atvėrė vartus savo „*tėvui*“ Jurijui Sviatoslavičiui. Pastarasis, užėmęs miestą, nužudė Vytauto paskirtą vietininką kunigaikštį Romaną ir daugelį Lietuvos valdžios šalininkų, taip pat į kalėjimą uždarė visus Lietuvos atsiųstus valdininkus.

## Apgultis
1401 m. Vytautas surengė žygį į Smolenską ir „*su visomis Lietuvos jėgomis*“ ir bandė jį užimti. Užfiksuotas artilerijos panaudojimas. Miestas, apsaugotas mediniais įvirtinimais ir žemių pylimais, atsilaikė.

Maždaug keturias savaites išbuvęs netoli Smolensko, Vytautas sudarė taiką su Jurijumi „*senuoju būdu*“ ir pasitraukė. Atsitraukus lietuvių pajėgoms miestiečių večė ir kunigaikštis griežtai nubaudė tuos vietos bajorus, kurie apgulties metu reiškė ištikimybę Lietuvos didžiajam kunigaikščiui ir ragino atiduoti miestą.

## Pasekmės
Nepaisant sudarytos taikos, Vytautas neatsisakė ketinimų atgauti Smolenską. 1402 m., po pralaimėjimo Lobutsko mūšyje mirė stiprus Smolensko sąjungininkas Riazanės kunigaikštis Olegas. 1403 m. Vytauto įsakymu Lengvenis puolė Smolenską ir Viazmą, tačiau jam pavyko užimti tik pastarąją. 1404 m. paties Vytauto vadovaujamos pajėgos sėkmingai puolė ir užėmė Smolenską, po ko pastarasis 110 metų išbuvo Lietuvos sudėtyje.

## Literatūra
* (RU) Кром М. М. Меж Русью и Литвой. Пограничные земли в системе русско-литовских отношений конца XV – первой трети XVI в. – 2-е изд., исправ. и доп. – М.: Квадрига; Объединенная редакция МВД России, 2010. – 320 с.
* 

## Išnašos
Garuoza

**Garuoza** () – kaimas Latvijos Žiemgalos regione, Jelgavos savivaldybėje, Salgalės valsčiuje, maždaug 14 km nuo Jelgavos.

Nuo 2009 iki 2021 m. priklausė buvusiai Uozolniekų savivaldybei.

1961 m. kaime gyveno 65 gyventojai, 1979 m. – 164, 1989 m. – 328, 2000 m. – 361.

Šalia Garuozos praeina XIX amžiaus pabaigoje iškastas Iecavos–Garuozės kanalas, žinomas „Velnio griovio“ pavadinimu. 1287 m. kovo 26 d. dabartinio kaimo apylinkėse įvyko Garuozos mūšis.

## Išnašos
FC Gintra B

**Futbolo klubas „Gintra“** – Lietuvos futbolo klubas iš Šiaulių. Šis straipsnis apie klubo dublerių ekipą, rungtyniaujančią Lietuvos futbolo čempionate.

## Istorija
2024 m. suburta moterų ekipa, rungtyniavusi Pirmoje lygoje. 2024 m. balandžio 27 d. sužaidė pirmąsias rungtynes Pirmoje lygoje prieš Šiaulių FA-SG ekipą. „Gintros B“ komanda rezultatu 5-3 nugalėjo varžoves ir iškovojo pirmą pergalę.

## Spalvinė gama

## Sezonai
; Pastarųjų metų sezonai

## Žaidėjos

## Treneriai
*  Dovydas Alaunė, nuo 2024 m.

## Rekordai
; Didžiausios pergalės
* 2024 m. gegužės 24 d. I lygos rungtynėse rezultatu 39-1 sutriuškino MFK Šešupė.

## Taip pat skaikykite
* „Gintra“ klubas

## Išnašos

## Nuorodos
* Oficiali klubo svetainė *(fkgintra.lt)*
* Facebook paskyra
* lietuvosfutbolas.lt
* [ Globalsportsarchive]
Garuozos mūšis

**Garuozos mūšis** – Livonijos ordino ir žiemgalių pajėgų susidūrimas, įvykęs 1287 m. kovo 26 d. prie Garuozos miestelio šiuolaikinės Latvijos teritorijoje. Mūšyje Ordinas patyrė pralaimėjimą, neteko savo magistro ir bent keleto komtūrų.

## Mūšio priešistorė
1287 m. kovą apie 1,4 tūkst. karių dydžio žiemgalių kariauna užpuolė kryžiuočių tvirtovę Ikškilėje ir nusiaubė aplinkines žemes. Ši apgultis įvyko iškart po nesėkmingo Rygos šturmo (istorikas Džonatanas Hovardas manė, kad šis išpuolis įvyko 1286 m.).

Beveik iš karto po puolimo Livonijos ordino magistras Vilekinas () keršydamas nusprendė įsiveržti į Žiemgalą. Kituose šaltiniuose nurodoma, kad kryžiuočiai persekiojo po nesėkmingo Rygos šturmo besitraukusius žiemgalius. Kryžiuočių kariuomenę sudarė ordino riteriai, Rygos miestiečių daliniai ir nežinomas skaičius sąjungininkų – krikščionybę priėmusių lyvių ir latgalių.

Pakeliui kryžiuočių kariuomenė pasiklydo ir kelias dienas klajojo po Žiemgalos miškus ir pelkes. Galiausiai kovo 25 d. jie įsikūrė stovyklą prie Garuozės upės, maždaug už penkiolikos kilometrų nuo šiuolaikinės Jelgavos.

Kryžiuočius sekė žiemgalių žvalgai, todėl apie stovyklos vietą greitai sužinojo pagrindinės žiemgalių pajėgos.

## Mūšio eiga
Kitą rytą žiemgalių kariuomenė netikėtai užpuolė kryžiuočius. Iš pradžių mūšis vyko permainingai, tačiau pamažu žiemgaliai įgijo iniciatyvą ir sugebėjo apsupti kryžiuočių pajėgas. Žuvo dauguma riterių, į nelaisvę pateko dauguma vietos sąjungininkų.

Eiliuotojoje Livonijos kronikoje rašoma, kad tik keli riteriai sugebėjo grįžti į Rygą. Tarp žuvusiųjų buvo Livonijos ordino magistras Vilekinas ir žiemgalių vadas (šaltiniuose jo vardas neminimas). Rusovo Livinijos kronikoje nurodoma, kad kai kurie į nelaisvę pateikę riteriai buvo pririšti prie arklių (greičiausiai toks egzekucijos būdas), o kai kurie buvo sudeginti.

Tai buvo paskutinė didelė žiemgalių pergalė prieš krikščionis Kryžiaus žygio į Livoniją eigoje.

## Šaltiniai

* (LT) Eiliuotoji Livonijos kronika, in: Mindaugo knyga. Istorijos šaltiniai apie Lietuvos karalių. Vilnius: Lietuvos istorijos institutas, 2005.
* (EN) Howard, Jonathan, *[https://books.google.it/books?id=YWEUg5pMqJYC&pg=PT34 The Crusades: A History of One of the Most Epic Military Campaigns of All Time]*, BookCaps Study Guides, 2011, .
* (EN) Spekke, Arnolds, *History of Latvia: An Outline*, 2ª ed., Jumava, 2006, .

## Išnašos

## Nuorodos
* Istoriko T. Baranausko straipsnis apie mūšį